کوئٹہ (آن لائن) بلوچستان تون گنڈوک سیمی علاقہ غاتا غیر روایتی کسر تیان بروک بندغ آتا بننگ نا چرجوئی سلنگ کتنے‘ واشک اٹ بھلو بندغ اس ایران آن بلوچستان اٹ پترینگا‘ ضلعی انتظامیہ کارروائی کرسا 10آن زیات بندغ آتے دزگیر کرسا قرنطینہ سینٹر اٹ گدریفے‘ وخت اس کہ اپوزیشن نا باسک حاجی زابد علی ریکی دوبہ خلکنے کہ واشک، ماشکیل، پنجگور تون اوار ایران تون گنڈوک غیرروایتی کسر تیان ایران آن بھلو بندغ اس واشک اٹ بننگ اٹی ءِ‘ ضلعی انتظامیہ غیرروایتی کسرتے بند کننگ اٹ اسُل  بے سہب مسنے۔ حوال ناردا ٹ حکومت ناکنڈآن بلوچستان تون گنڈوک سیم تتون اوار غیرروایتی کس رتیان بروک آ بندغ آتا بننگ آ پورورکھ خلکنے ولے دفعہ 144 نا نفاذ آن پد ہم ضلع واشک، ماشکیل، پنجگور تون اوار ایلو علاقہ غاتے ٹی بھلو بندغ اس ایران آن بننگ اٹی ءِ۔
